钦定古今图书集成/历象汇编/乾象典/第070卷 > 坤舆图说 > 《白云照春海赋》姜公辅
## 钦定古今图书集成/历象汇编/乾象典/第070卷 > 坤舆图说 > 《白云照春海赋》姜公辅

白云，溶溶摇曳乎春海之中。纷纭层汉，皎洁长空。细
影参差，匝微明于日域；轻文凌乱，分炯晃于仙宫。始
而《干门》辟，阳光积；乃缥缈以从龙，遂轻盈而拂石。出
穷峦以高翥，跨横海而远摭。故海映云而自春，云照

“而舒卷，海宁有志于潮汐。”彼则澄源纪地，此乃泛迹
流天，影触浪以时动，形随风而屡迁。入洪波而并曜，
对绿水而相鲜。时惟孤屿冰朗，长汀云净。辨宫阙于
三山，总妍华于一镜。临琼树而昭晰，覆瑶台而萦映。
鸟颉颃以追飞，鱼从容以涵泳。莫不各得其适，咸悦
乎性。登夫爽垲，望兹云海。云则连锦“霞以离披，海则
蓄玫瑰之翠彩。色莫尚乎洁白，岁何芳于首春。惟春
色也，嘉夫藻丽；惟白云也，赏以清贞。可临流于是日，
纵观美于斯辰。彼美之子，顾曰无伦。扬桂楫，櫂青𬞟。
心遥遥于极浦，望远远乎通津。”云兮片玉之人。